
Laba diena, pirkime ,,Švenčionių pasienio užkardos infrastruktūros (vidaus ir lauko) atnaujinimo ir plėtros darbai“ gautas tiekėjo klausimas: 

Klausimas. 
Vadovaujantis pateikta technine specifikacija, kurioje aprašomi techniniai reikalavimai vaizdo stebėjimo kameroms ir serveriui, bei remiantis darbų kiekių žiniaraščiu, matome, kad planuojama įrengti 3 naujas vaizdo stebėjimo kameras. Tačiau techninėje dokumentacijoje nėra aiškiai nurodyta, ar numatoma diegti naują serverį, ar kameros bus integruojamos į esamą sistemą. 

Atsižvelgiant į tai, prašome patikslinti, ar šio projekto įgyvendinimo metu planuojama įrengti naujus serverius, ar visos naujai diegiamos kameros bus prijungtos prie šiuo metu eksploatuojamų serverių. 

Atsakymas.
Šio projekto įgyvendinimo metu planuojama įrengti atskirą vaizdo stebėjimo sistemą – t. y. įrengti naujas vaizdo stebėjimo kameras bei naują vaizdo įrašymo įrenginį. Ši sistema veiks kaip atskiras sprendinys, tačiau ji privalo būti suderinama su VSAT naudojamomis centralizuoto valdymo priemonėmis.
Konkrečiai, vaizdo įrašymo įrenginys turi būti:
1. suderinamas su VSAT centralizuotu valdymo sprendimu, naudojančiu Dallmeier Device Manager arba lygiaverčiu funkcionalumu pasižyminčiu sprendimu, kuris užtikrina automatizuotą įrenginių aptikimą, nuotolinį administravimą, programinės įrangos atnaujinimą per LAN, įrenginių būklės stebėseną bei saugų duomenų perdavimą naudojant TLS 1.2/1.3 šifravimą ir X.509 sertifikatus;
1. taip pat įrenginys turi būti suderinamas su VSAT įvykių valdymo sistema, naudojančia Dallmeier PGuard Advance programinę įrangą, arba pateikiamas lygiavertis sprendimas, užtikrinantis pilną įvykių registravimą (pvz., standžiojo disko klaidos, sabotažo bandymai, kameros ar įrašymo įrenginio gedimai, ryšio praradimas ir pan.).
Tikimės, kad ši informacija padės tinkamai įvertinti reikalavimus ruošiant pasiūlymą.

